Komisijas dienestu darba dokuments - Pavaddokuments Priekšlikums Eiropas Parlamenta un Padomes direktīvai ar ko groza Padomes Direktīvu 78/855/EEK par akciju sabiedrību apvienošanos un Padomes Direktīvu 82/891/EEK par akciju sabiedrību sadalīšanu saistībā ar prasību par neatkarīga eksperta ziņojumu apvienošanās vai sadalīšanas gadījumā - Ietekmes novērtējuma kopsavilkums [COM(2007) 91 galīgā redakcija] [SEC(2007) 298] /* SEC/2007/0300 */





[pic] | EIROPAS KOPIENU KOMISIJA | Briselē, 6.3.2007 SEC(2007) 300 KOMISIJAS DIENESTU DARBA DOKUMENTS Pavaddokuments Priekšlikums EIROPAS PARLAMENTA UN PADOMES DIREKTĪVAI ar ko groza Padomes Direktīvu 78/855/EEK par akciju sabiedrību apvienošanos un Padomes Direktīvu 82/891/EEK par akciju sabiedrību sadalīšanu saistībā ar prasību par neatkarīga eksperta ziņojumu apvienošanās vai sadalīšanas gadījumā Ietekmes novērtējuma kopsavilkums [C OM(2007) 91 galīgā redakcija] [SEC(2007) 298] KOMISIJAS DIENESTU DARBA DOKUMENTS Ietekmes novērtējums, ko pievieno priekšlikumam Eiropas Parlamenta un Padomes direktīvai, ar ko groza Padomes Direktīvu 78/855/EEK par akciju sabiedrību apvienošanos un Padomes Direktīvu 82/891/EEK par akciju sabiedrību sadalīšanu saistībā ar prasību nodrošināt neatkarīga eksperta ziņojumu par apvienošanās vai sadalīšanas gadījumu Kopsavilkums Priekšlikums, kam pievieno šo ietekmes novērtējumu, ir daļa no visaptverošā administratīvā sloga samazināšanas pasākuma. Padomes Direktīvā 78/855/EEK un Padomes Direktīvā 82/891/EEK ir noteikts, ka, ja uz akciju sabiedrību attiecas apvienošanās vai sadalīšana, lai pārbaudītu apvienošanās/sadalīšanas noteikumu projektu, tiesu vai administratīvajai iestādei ir jāieceļ vai jāapstiprina viens vai vairāki eksperti, kuriem jādarbojas katras sabiedrības, kura apvienojas (vai sadalās), interesēs, bet kuri nav no tām atkarīgi. Viņiem jāsagatavo rakstisks ziņojums, kurā būtu izskaidroti apvienošanās vai sadalīšanas noteikumi un metode, kas izmantojama akciju maiņas attiecības aprēķināšanai, un tas jāiesniedz katras attiecīgās sabiedrības akcionāriem. Apvienošanās gadījumos patlaban prasība sagatavot šādu ziņojumu ir obligāta, kas nozīmē to, ka pat tad, ja akcionāri nepieprasa šādu informāciju, ziņojums ir jāsagatavo. Sadalīšanas gadījumā dalībvalstis var atļaut nepiemērot šos noteikumus, ja par to ir vienojušies visi akcionāri un citu vērtspapīru, kuri dod tiesības balsot, īpašnieki. Tiek ierosināts šo iespēju pārveidot par vispārēju noteikumu. Iepazīstoties ar aplēsēm, ko sniegušas valstis, kuras jau ir īstenojušas savus valsts administratīvā sloga samazināšanas pasākumus, ikgadējās administratīvās šādu ziņojumu sagatavošanas izmaksas, jo īpaši mazajiem un vidējiem uzņēmumiem, ir ievērojamas. Kā liecina Dānijas sniegtie rādītāji par administratīvo slogu, izmaksas, kas rodas šīs prasības rezultātā, katrā apvienošanās vai sadalīšanas gadījumā ir aptuveni 3500 euro. Spēkā esošo prasību ievērošana var izraisīt neatbilstošu finanšu un citu resursu sadali gadījumos, kad šie ziņojumi tiek gatavoti pat tad, ja tie nav nepieciešami. Attiecīgos resursus varētu lietderīgāk izmantot citiem mērķiem. Tāpēc ietekmes novērtējumā ir aplūkoti trīs iespējamie risinājumi. 1. variants. Politika netiek mainīta. 2. variants. Prasības tiek atceltas, ja vien akcionāri to nepieprasa. 3. variants. Prasības tiek atceltas tad, ja visi akcionāri vienojas, ka ziņojums nav vajadzīgs. Lai gan 2. un 3. variants ļautu samazināt uzņēmējsabiedrībām uzlikto administratīvo slogu, ar 3. varianta palīdzību tiktu nodrošināta lielāka pārredzamība un akcionāru aizsardzība, vienlaikus attiecīgās prasības pielāgojot Desmitajā uzņēmējdarbības tiesību direktīvā noteiktajām prasībām[1]. [1] Eiropas Parlamenta un Padomes 2005. gada 26. oktobra Direktīva 2005/56/EK par kapitālsabiedrību pārrobežu apvienošanos.